
OPIS PREDMETU ZÁKAZKY

1. Predmetom zákazky „ Nákup pohonných hmôt pre MV SR“ je:

1.1. bezhotovostný nákup pohonných hmôt na čerpacích staniciach/výdajných miestach uchádzača a jeho zmluvných partnerov dodávaných na princípe akceptácie palivovej karty ako prostriedku bezhotovostnej úhrady za odobraté pohonné hmoty na všetkých čerpacích staniciach/výdajných miestach uchádzača/predávajúceho a jeho zmluvných partnerov vrátane vystavenia a dodania palivových kariet, zúčtovania dodaných pohonných látok, poskytovania súvisiacich služieb spojených s ich dodávkou,

1.2. bezhotovostný nákup pohonných hmôt na palivové karty na ostatných čerpacích staniciach/výdajných miestach na princípe akceptácie palivovej karty ako prostriedku bezhotovostnej úhrady za odobraté pohonné hmoty vrátane vystavenia a dodania palivových kariet, zúčtovania dodaných pohonných látok, poskytovania súvisiacich služieb spojených s ich dodávkou,

1.3. nákup pohonných látok na dlhodobé uskladnenie vrátane dopravy,

1.4. umývanie osobných motorových vozidiel na umývacích linkách na čerpacích staniciach/výdajných miestach uchádzača a jeho zmluvných partnerov (na umývacie karty), 

1.5. služby sprostredkovania bezhotovostných platieb za diaľničné mýto, poplatky/diaľničné známky 

1.6. odobratie pohonných hmôt po lehote spotreby (po záručnej dobe) z nádrží na dlhodobé skladovanie vrátane dopravy za účelom ich re-spracovania.  

1.7. analýzy, chemické rozbory a odbery vzoriek palív zo skladovacích nádrží v rámci SR
      

2. Technická špecifikácia PHM

2.1. Bezolovnatý automobilový benzín v základnej rade s oktánovým číslom 95 alebo vyšším (Automobilový benzín Super) - musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 228+A1 a STN EN 228+A1/Z1, alebo ekvivalent,
2.2. Bezolovnatý automobilový benzín v prémiovej rade s oktánovým číslom 98 alebo vyšším (Automobilový benzín Super plus) - musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 228+A1 a STN EN 228+A1/Z1, alebo ekvivalent,
2.3. Bezolovnatý automobilový benzín v základnej rade s oktánovým číslom 95 alebo vyšším určený na dlhodobé skladovanie - musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 228+A1 a STN EN 228+A1/Z1, alebo ekvivalent.

Bezolovnatý automobilový benzín podľa bodov 2.1 a 2.2 musí byť dodávaný na použitie podľa ročných období (podľa národnej prílohy k STN EN 228+A1 a STN EN 228+A1/Z1, alebo ekvivalent podľa aktuálneho znenia. Letné obdobie od 1.5. do 30. 09. v triede prchavosti A;  Zimné obdobie od 16. 11. do 28/29. 02. v triede prchavosti C,D; Prechodné obdobie od 01. 03 do 30. 04. a 01. 10 do 15. 11. v triede prchavosti C1, D1.  

2.4. Motorová nafta v základnej rade s cetanovým číslom 51 a vyšším - musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 590, alebo ekvivalent podľa aktuálne platného znenia,
2.5. Motorová nafta v prémiovej rade s cetanovým číslom 51 a vyšším - musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 590, alebo ekvivalent podľa aktuálne platného znenia,
2.6. Motorová nafta v základnej rade s cetanovým číslom 51 určená pre dlhodobé skladovanie - musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 590, alebo ekvivalent podľa aktuálne platného znenia

Motorová nafta podľa bodov 2.4 a 2.5 musí byť dodávaná na použitie podľa ročných období (podľa medznej teploty filtrovateľnosti; Letné obdobie  od 15. 04. do 30. 09. v triede B;  Prechodné obdobie od 01. 03 do 14. 04. a 01. 10 do 15. 11. v triede D;  od 16. 11. do 28/29. 02. v triede F; pre oblasti s veľmi nízkymi teplotami môže byť vyžadovaná motorová nafta s ešte nižšou medznou teplotou filtrovateľnosti.    

3. Predpokladané množstvá palív a umývania

	Položka
	Predpokladané množstvo na 48 mesiacov

	1. Bezolovnatý automobilový benzín v základnej rade 
	15 000 000 l

	2. Motorová nafta v základnej rade
	26 000 000 l

	3. Bezolovnatý automobilový benzín v prémiovej rade
	2 500 000 l

	4. Motorová nafta v prémiovej rade 
	200 000 l

	5. Umývanie
	130 000 ks

	6. Bezolovnatý automobilový benzín v základnej rade určený na dlhodobé skladovanie  
	200 000 l

	7. Motorová nafta v základnej rade určená pre dlhodobé skladovanie 
	200 000 l

	8. Bezolovnatý automobilový benzín v základnej rade určený na odber do skladovacích nádrží na priame použitie  
	450000 l

	9. Motorová nafta v základnej rade určená na odber do skladovacích nádrží na priame použitie 
	1 600 000 l

	10. Palivo na iných čerpacích staniciach / výdajných miestach  (DKV karty)
	1 250 000 l



4. Bezhotovostný nákup pohonných hmôt na palivové karty na čerpacích staniciach / výdajných miestach uchádzača a jeho zmluvných partnerov.
Verejný obstarávateľ požaduje bezhotovostný nákup pohonných hmôt na princípe akceptácie palivovej karty ako prostriedku bezhotovostnej úhrady nákupu pohonných hmôt na/vo čerpacích staniciach/výdajných miestach uchádzača vrátane jeho zmluvných partnerov.

4.1. Špecifikácia palivovej karty a požiadaviek na kartový systém: 
· vyžaduje sa bezplatné vydanie palivových kariet verejnému obstarávateľovi pri garancii bezplatného vykonávania transakcií s palivovou kartou po celú dobu jej platnosti. Počas trvania zmluvy sa predpokladá vydanie:
· 6 500 ks kariet na nákup benzínu v základnej rade výhradne na území SR a čerpacích staniciach/výdajných miestach uchádzača vrátane jeho zmluvných partnerov, 
·  1 800 ks kariet na nákup benzínu v prémiovej rade výhradne na území SR a čerpacích staniciach/výdajných miestach uchádzača vrátane jeho zmluvných partnerov,
·  6 500 ks kariet na nákup nafty v základnej rade na území SR výhradne na území SR a čerpacích staniciach/výdajných miestach uchádzača vrátane jeho zmluvných partnerov,
· 200 ks kariet na nákup nafty v prémiovej rade na území SR výhradne na území SR a čerpacích staniciach/výdajných miestach uchádzača vrátane jeho zmluvných partnerov. 
· palivová karta s magnetickým prúžkom, alebo čípom;
· zabezpečenie palivovej karty PIN kódom;
· bezplatná zmena rozdelenia palivových kariet do vyššie uvedených skupín kedykoľvek;
· možnosť stanovenia rôznych limitov čerpania pohonných hmôt a limitov na palivové karty;
· dodatočné vydávanie palivových kariet v lehote do 48 hodín po obdržaní žiadosti kupujúceho a doručenia záväznej objednávky;
· možnosť bezplatného zablokovania stratenej palivovej karty kedykoľvek počas plnenia zmluvy (t.j. vrátane víkendov a sviatkov) v lehote do 1 hodiny od nahlásenia prostredníctvom 24 hodinového call centra kupujúceho/verejného obstarávateľa;
· zobrazenie prehľadu čerpania pohonných hmôt a/alebo odobratých doplnkových služieb, kedykoľvek v priebehu mesiaca prostredníctvom internetu (prehľad za vybrané obdobie alebo vybranú palivovú kartu) a elektronický výstup pre potreby informačného systému kupujúceho/verejného obstarávateľa po ukončení mesiaca za každý odber podľa definovaného kľúča kupujúceho/verejného obstarávateľa;
· vyhotovenie súhrnnej mesačnej faktúry za dodané pohonné hmoty a odobraté doplnkové služby na palivovú kartu s rozdelením podľa kupujúcim definovaného kľúča;
· vystavenie súhrnných a čiastkových protokolov o dodaných pohonných hmotách a odobratých doplnkových službách na palivové karty;
· možnosť generovania reportov.

Minimálny zoznam miest čerpacích staníc uchádzača/predávajúceho v Slovenskej republike:

Verejný obstarávateľ požaduje pokrytie územia Slovenskej republiky čerpacími stanicami / výdajnými miestami pohonných hmôt nasledovne: 
· min. v 95 % okresov SR disponuje min. jednou čerpacou stanicou/výdajným miestom akceptujúcou palivovú kartu ako prostriedok bezhotovostnej úhrady za odobraté pohonné hmotys s vysúťaženou zľavou.
· min. v každom krajskom meste SR disponuje min. jednou čerpacou stanicou/výdajným miestom s nepretržitou prevádzkou (24/7/365) akceptujúcou palivovú kartu ako prostriedok bezhotovostnej úhrady za odobraté pohonné hmoty s vysúťaženou zľavou.

5. Bezhotovostný nákup pohonných hmôt na palivové karty na ostatných čerpacích staniciach / výdajných miestach
Vyžaduje sa bezplatné vydanie palivových kariet verejnému obstarávateľovi pri garancii bezplatného vykonávania transakcií s palivovou kartou po celú dobu jej platnosti. Počas trvania zmluvy sa predpokladá vydanie 430 ks kariet s možnosťou nákupu benzínu a aj nafty aj na iných čerpacích staniciach/výdajných miestach ako uchádzača na území SR a na území členských štátov Európskej únie, Švajčiarskej konfederácie, Lichtenštajnského kniežatstva, Bieloruskej republiky, Moldavskej republiky, Ruskej federácie, Ukrajiny, Islandu, Nórskeho kráľovstva, Albánskej republiky, Andorrskej republiky, Bosny a Hercegoviny, Čiernej Hory, Sanmarínskej republiky, Severomacedónskej republiky, Srbskej republiky a Spojeného kráľovstva Veľkej Británie a Severného Írska a Tureckej republiky, pričom podmienky používania na týchto miestach plnenia budú konkrétne špecifikované v príslušnej Kúpnej zmluve.
Špecifikácia palivovej karty a požiadaviek na kartový systém pri tomto type karty je rovnaká ako v bode 4.1.

6. Dodávka PHM na dlhodobé skladovanie:
Verejný obstarávateľ požaduje dodávku pohonných hmôt do skladovacích nádrží na pohonné hmoty. Tieto dodávky budú realizované na základe objednávok verejného obstarávateľa, ktoré budú vystavované podľa potrieb verejného obstarávateľa. Úhrada dodávok pohonných hmôt na dlhodobé skladovanie bude realizovaná na základe vystavenej faktúry so splatnosťou 30 dní.

Minimálne požiadavky verejného obstarávateľa týkajúce sa dodávky pohonných hmôt na dlhodobé skladovanie:
· dodanie pohonných hmôt najneskôr do 72 hodín od doručenia záväznej objednávky,
· distribúciu pohonných hmôt zrealizovať automobilovými súpravami (zabezpečenými uchádzačom), ktoré spĺňajú normu ADR, alebo ekvivalent, 
· náklady na dopravu do miesta plnenia a ostatné náklady súvisiace s dodávkou pohonných hmôt do nádrží na pohonné hmoty verejného obstarávateľa/kupujúceho/ich musia byť súčasťou kúpnej ceny pohonných hmôt, resp. tieto náklady znáša uchádzač.

Z dôvodu zabránenia prípadného zmiešania sa motorových palív – motorového benzínu STN 228 EN a motorovej nafty podľa STN 590 EN je stanovený presný postup pri spúšťaní dodaných palív do nádrží ako aj spôsob akým sú identifikované. O správnosti postupu čerpania preberajúci a odovzdávajúci zástupcovia zmluvných strán vyplnia Protokol k prečerpaniu paliva. 
Kupujúci sa zaväzuje, že pre plnenie predmetu zákazky bude mať na svojich odberných miestach Slovenskej republiky zabezpečené označenie a zabezpečenie nádrží na skladovanie konkrétnym typom paliva podľa platných právnych predpisov a technických noriem. V prípade ak v mieste dodávky palív nebude miesto dodania spĺňať tieto podmienky alebo bude inak zjavne nespĺňať požiadavky na vyloženie palív ako nebezpečných látok, je predávajúci oprávnený tieto nevyložiť a následne si u kupujúceho uplatniť náklady súvisiace s dopravou a naskladnením.

7. Odobratie pohonných hmôt po lehote spotreby (po záručnej dobe) z nádrží na dlhodobé skladovanie vrátane dopravy za účelom ich re-spracovania
Predmetom tejto zákazky je zabezpečenie odobratia pohonných hmôt uskladnených v nádržiach pre dlhodobé skladovanie verejného obstarávateľa/kupujúceho, ktoré sú po lehote spotreby (záručnej dobe) za účelom ich re-spracovania u uchádzača alebo jeho zmluvného partnera.
Náklady na dopravu z miesta odobratia a ostatné náklady súvisiace s odobraním pohonných hmôt z nádrží na dlhodobé skladovanie verejného obstarávateľa/kupujúceho/ich musia byť súčasťou ceny za re-spracovanie, resp. tieto náklady znáša uchádzač.
  
8. Umývanie
Predmetom tejto zákazky je aj zabezpečenie umývania osobných motorových vozidiel na umývacích linkách na čerpacích staniciach/výdajných miestach uchádzača a jeho zmluvných partnerov, v ktorých sa akceptujú uchádzačom/predávajúcim bezplatne poskytnuté platobné/umývacie karty ako prostriedku bezhotovostnej úhrady za nákup umývania.
Umývací program musí zahŕňať: aktívna pena, umytie šampónom, umytie kolies, ošetrenie voskom, sušenie. 
Počas trvania zmluvy požadujeme bezplatné vydanie umývacích kariet v počte cca 5 700 ks. 

9. Služby sprostredkovania bezhotovostných platieb za diaľničné mýto, poplatky/diaľničné známky pre rôzne druhy vozidiel (osobné a nákladné vozidlá, autobusy, motocykle)
Predmetom tejto zákazky je aj bezplatné sprostredkovanie bezhotovostných platieb za diaľničné mýto, poplatky/diaľničné známky a iné v súčasnosti na trhu dostupné technické riešenia min. v krajinách podľa bodu 5.

10. Termín plnenia
Priebežne po dobu platnosti rámcovej dohody. 

Dodávka pohonných hmôt a doplnkových služieb na palivové karty na čerpacích staniciach/vo výdajných miestach predávajúceho, prípadne jeho zmluvných partnerov sa vyžaduje 24 hodín denne po celú dobu platnosti rámcovej dohody. Dodanie pohonných hmôt do skladovacích nádrží verejného obstarávateľa/kupujúceho najneskoršie do 72 hodín od doručenia záväznej objednávky.

11. Záručné podmienky
Záručné – reklamačné podmienky na dodávané pohonné hmoty a požadované služby: v súlade s platnou právnou úpravou Slovenskej republiky. 


Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.

